Exqrch/javanese-Komodo-pixelgpt huggingface dataset:
Tom iku gadhah gegayuhan lan pangarépan dadi petugas pemadham kobongan ing San Diego
Dadi, main musik iku ora cita-citane saka Tom
Tom iku medal saka sékolah amarga DO gara-garane mabuk-mabukan nalika nonton basket nalika sékolah ing Poway High School
Tom DeLonge lan Blink 182
Band iki diwiwiti saka taun 1992, rikala Mark Hoppus dikénallake Anne Hoppus marang DeLonge
Mark uga miwiti latihan lan damel lagu bareng DeLonge
Nalika miwiti sékolah ing Rancho Bernardo High School, kanca saka Tom, Kerry Key (uga pacare Anne Hoppus) iku tresna marang lagu punk-rock
Banjur Tom dikénalake karo Mark Hoppus, ya iku kakang saka Anne Hoppus
Tom lan Mark miwiti latihan damel lagu lan ngeband ing garasi griyane Tom
Banjur, Mark lan Tom ngajak Scott Raynor (kanca sékolah saka Tom ing Rancho Bernardo High School) kanggo ngisi posisi drummer
Kontrovérsi Mèdal saka Blink 182
Tom miwiti 26 Dhésèmber 2014 matur liwat manajeré manawi piyambakipun ugi lajeng fokus ing proyèk saknjabané musik.
Manajeré matur kaliyan Mark Hoppus lan Travis Barker manawi Tom médal
Boxcar Racer iku salah sawijining band sisih saka Tom ingkang didhamél bebaréngan karo kanca band ing Blink 182, ya iku Travis Barker
Tom matur, manawi band iki namung kanggo ngiringan kémawon, amarga wonten kasil makarya lagu saka Tom ingkan botén cocog kanggo Blink 182.
Taman Sari Ngayogyakarta Taman Sari iku tilas padusan kang dumunung ing kuloné Karaton Ngayogyakarta
Wektu semono, padusan iki dadi panggonan patrahané para putri kraton
Taman Sari wiwit didandani nalika jaman Hamengkubuwana I, lan rampung nalika jaman Hamengkubuwana II
Sadurungé, nalika jaman Panembahan Senapati, panggonan iki diarani **Umbul Pacethokan**, sawijining umbul (mata banyu) kang kondhang amarga banyuné mili kenceng lan resik
Taman Sari dibangun sawisé Prajanji Giyanti (1755), minangka yasan patrahan kanggo kulawarga kraton
Sanajan mangkono, struktur bangunané uga nuduhaké yèn Taman Sari iki nduwèni fungsi militèr minangka **bètèng** utawa perlindungan rahasia
Salah siji panggonan ing njero komplek yaiku **Sumur Gumuling**, kang wujudé unik lan dipercaya dadi panggonan medhitasi utawa ibadah
Jeneng **Taman Sari** dijupuk saka tembung "taman" sing tegesé kebon kang ana kembang-kembangane, lan "sari" sing bisa diartèkaké dadi (1) asri utawa (2) kembang
Gabungané nuduhaké panggonan sing asri lan endah
Saka cathetan sejarah, Taman Sari sadurungé duwèni **36 pérangan** utawa bangunan kanthi fungsi lan jeneng dhéwé-dhéwé
Nanging, saiki akèh bangunan mau wis rusak, ilang, utawa ketutup yasan anyar lan omah-omah warga
Nanging sawetara pérangan isih lestari lan dibukak kanggo wisata, kayata:
Jangan mrica Jangan mrica Utawa sajeroning basa Indonésia "sayur mric"
Jangan mrica inggih punika panganan asli saking Kabupatèn Rembang.Migunakake bahan utama iwak manyun utawa iwak sanèsipun ingkang dipunolah kanthi berkuah
Bahan punika namung iwak anyaran (iwak kang iseh seger nembé angsal saking sagara
Jangan mrica raosipun seger, sedep, cocog ugi matuk didahar ing mangsa panas.
Musiyum Sanabudaya Musiyum Sanabudaya (cara Indonésia: Museum Sonobudoyo) inggih punika kalebet musiyum seni lan budaya ingkang paling pepak wonten ing Indonesia sasampunipun Musiyum Nasiyonal Indonésia ing Jakarta
Kala rumiyin, musiyum Sanabudaya punika kalebet Yayasan wonten ing babagan kabudayan
Namanipun inggih punika "Java Instituut" ingkang ngadeg ing Surakarta taun 1919
Ancasipun Java Instituut inggih punika nglestantunaken budaya Jawa, Sundha, Madura, lan Bali
Wonten ing taun 1924 yayasan punika ndamel musiyum Sanabudaya wonten ing Yogyakarta
Arsitèkipun asalipun saking Walanda inggih punika Thomas Karsten
Musiyum Sanabudaya dipunresmikaken kaliyan Sri Sultan Hamengku Bawana VII tanggal 6 November 1935
Papanipun musiyum wonten ing yasan bekas kantor "Schauten", sisih kilènipun alun-alun lèr Kraton Ngayogyakarta
Sapunika Musiyum Sanabudaya dipunpérang dados kalih unit inggih punika unit I wonten ing laladan Alun-alun Lèr Ngayogyakarta ingkang gadhah yasan utami, griya joglo gagrag Masjid Karaton Kasepuhan Cirebon, lan unit II wonten ing laladan Wijilan
Pola yasan Musiyum Sanabudaya adhedasar kaliyan pola yasan tradhisional Jawa
Peresmianipun pendhapa tanggal 6 November 1935, bentukipun pendhapa inggih punika limas lambang tumpang sari mèh sami kaliyan Masjid Kanoman Cirebon, Jawa Kulon
Munpangatipun pendhapa inggih punika ruangan kanggé nampi tamu ingkang kathah
Nanging sapunika dinggé saperangkat gamelan kuna Cirebon Kyai Mega Mendhung wonten ing sisih kilèn, lan kalih perangkat gamelan sléndro lan pélog gagrag mataraman Kyai lan Nyai Riris Manis ingkang taksih dipuntabuh
Tour de Singkarak 2012 Tour de Singkarak 2012 iku sayembara balapan pit Tour de Singkarak édisi kaping 4 sing dianakaké ing tanggal 4 Juni nganti 10 Juni 2012
Tour de Singkarak taun 2012 diwiwiti saka kutha Sawahlunto lan tujuan pungkasan dudu Tlaga Singkarak manèh nanging Padang, kutha krajan provinsi Sumatra Kulon
Kaya taun-taun sadurungé, kajuwaran balapan pit iki nglombakaké 7 ng étape sing lawasé 7 ng dina
Banjur gunggungé bebungah munggah dadi Rp
Tour de Singkarak 2012 dibukak ing tanggal 14 Mèi 2012 ing Jakarta lan diresmèkaké déning Wakil Mantri Pariwisata lan Ékonomi Kréatif Indonésia, Sapta Nirwandar saha Gubernur Sumatra Kulon, Irwan Prayitno
Taun iki, Tour de Singkarak bakal nglintasi 854 km dalan gedhé saka 14 kabupatèn lan kutha otonom ing ing Sumatra Kulon
Saliyané 12 kabupatèn lan kutha otonom sing wis tau diliwati taun(-taun) saduruné, taun iki ana rong kabupatèn liyané sing durung naté diliwati: kabupatèn Sijunjung lan Pesisir Selatan
Saben kabupatèn utawa kutha nyuguhaké kaéndahan ngalam utawa kasugihané budaya utawa obyèk misuwur sing didarbèni
Dadi diarepaké fèstival iki bisa ngangkat potènsi wisata Sumatra Kulon marang wisatawan mancanagara.
Pakunjaran Pakunjaran utawa kunjara utawa panjara iku papan tumrap wong kang ngayahi tindak kadurjanan dikurung lan diwatesi manéka kabébasané ing sajeroning wektu tinamtu
Pakunjaran lumrahé wujud institusi kang diatur déning pamaréntah lan dadi péranganing sistem pengadilan kadurjanan siji nagara, utawa minangka fasilitas kanggo nawan tawanan perang
Tembung panjara iku kajupuk saka basa Sangskreta "pañjara" kang tegesé kurungan utawa papan kanggo ngurung manungsa
Basa jawa uga njupuk tempung saka basa Walanda "boei" kang pangucapé déning wong jawa dadi "blui, bluwi, bluwèn".
Veronica Felicia Kumala Veronica Felicia Kumala ya iku salah sijiné pambiwara ing acara Ceriwis kang disiaraké Trans TV sabén dina Sétu lan Ahad jam sanga ésuk
Dhèwèké yèn ana ing omah kerep diundang Felis, nanging yèn lagi ana ing TV utawa lagi giyaran dhèwèké nganggo jeneng Panda
Diundang Panda, amarga jaman SMA dhèwèké duwé awak lemu lan amarga kesuwèn nganggo kacamata kulit sakiwa-tengené mripaté dadi ireng persis kaya panda
Awèt iku Veronica Felicia Kumala luwih kerep diundang Panda nganti saiki
Panda lair tanggal 9 Fèbruari 1983
Tahun 2001, sawisé lulus saka SMAK Sang Timur dhèwèké nerusaké kuliyah ing London School of Public Relation
Alesané ngapa kok milih sekolah iku amarga mung ora péngén ketemu karo mata kuliyah kang ana gayutané karo itung-itungan
Asliné Panda uga seneng nari lan kepéngén neruskaké kuliyah ing IKJ nanging ora olih karo wong tuwané kang duwé anggepan masa depan seniman ora jelas
Tanggal 19 Dhésèmber 2009 ing Gréja Sathora Bojong Indah Panda lan Marcel Aditya nikah
Setahun sawisé banjur lair Alika Anabel Tantri, anak wadon siji-sijiné
Saiki Panda wis ora giyaran manèh, saliyané ngrumat anaké kerjaané saben dina ya iku dadi pambiwara ing acara-acara TV
Sadurungé Panda dadi pambicara kang kaloka kaya saiki, dhèwèké miwiti karier saka Penyiar Radio ing Prambors
Akèh wong kang ora percaya Panda bisa betah nglakoni siarané apa ora, jalaran dhèwèké kejatah giyaran saben èsuk jam lima
Nanging Panda bisa mbuktekaké dhèwèké bisa, malah saiki wis akèh program Radio kang digawakaké dhèwèké dadi sukses
Conto program kang tau digawakaké Panda ya iku SIAP, DJ Kamoe, Panda Berkokok lan kang pungkasané Putuss Sama Panda
Kira-kira arep sangang taun Panda dadi penyiar ing Prambors
Penggemaré uga wis akèh ing saben kutha
Nanging pas ing tanggal 11 november 2011 Panda giyaran kang pungkasan
Wiwit iku Panda wis ora giyaran manèh
Dhèwèké luwih kereb ditemoni ing layar TV
Pisanan Panda dadi Pambiwara TV ya iku ing acara Katakan Cinta kang digiyaraké RCTI
Program iki ya iku program kanggo cah enom kang arep nyatakake rasa seneng marang wong kang disenengi
Program iki digiyaraké wiwit tanggal 19 Januari 2003 ing RCTI saben dina Ahad jam 16.30 WIB
Rikala semono Katakan Cinta tau kapilih dadi acara reality show paling favorit ing ajang penghargaan Panasonic Award taun 2003 lan nominator reality show paling Favorit Panasonic Awards 2004
Bareng karo Mandala Soji, Panda dadi pambiwara ing program Termehek-mehek
Program iki disiaraké déning Trans TV saben dina Setu lan Ahad 18.30 WIB
Program iki tayang ing TV wiwit tanggal 3 Mèi 2008.
Termehek-mehek uga pikantuk penghargaan saka Panasonic Awards taun 2009 mawa program reality show favorit dhéwé lan ratinge paling dhuwur
Sasi Juli 2009 posisiné Panda dianggoni déning Prisia Nasution
Bareng kaliyan Indra Bekti, Ruben Onsu, Nigta Gina lan Pam-pam, Panda nggawakake program Ceriwis saben dina Setu lan Ahad jam 9.00 nganti jam 10.00 WIB.
Revolusi Mesir 2011 Revolusi Mesir 2011 iku dhemonstrasi gedhèn sing kadadéan ing saindhenging tlatah Mesir nuntut supaya Présidhèn Hosni Mubarak sing wis kuwasa sajeroning 30 taun supaya mudhun saka jabatané
Aksi iki wujud salah siji aksi révolusi kaya sing kadadéan ing Tunisia Pamaréntah ngupaya ngedhegagké para dhemonstran sing nggalang aksi saka internet kanthi cara medhot saluran internèt lan komunikasi kanthi wates waktu sing durung ditemtokaké
Putra Présidhèn, Gamal Mubarak dilaporakè wis ninggal Mesir tumuju London bebarengan karo kulawarga.
Sawisé démonstrasi lumaku sajeroning 18 dina, wusanané Présidhèn Mubarak mundur ing tanggal 11 Fèbruari 2011.
Perang Sedulur Sierra Leone Perang Sedulur Sierra Leone iku perang sadulur sing kadadéan ing Sierra Leone sing lumaku sajeroning 11 taun antara taun 1991 nganti 2002 lan nemahaké kurban jiwa 50.000
Perang iki diwiwiti tanggal 23 Maret 1991 nalika Revolutionary United Front (RUF), kanthi panyengkuyungé wadyabala mirunggan National Patriotic Front of Liberia (NPFL) ing sangisoré pimpinan Charles Taylor, nglancaraké serangan marang pihak pamaréntah kanthi tujuwan nggulingaké papréntahan Joseph Momoh
Perang kanthi resmi dinyatakaké rampung déning Présidhèn Ahmad Tejan Kabbah ing tanggal 18 Januari 2002.
Windu Nuryanti Windu Nuryanti, lair ing Yogyakarta 15 Nei 1959 iku Wakil Mantri Pendhidhikan babagan kabudayan ing Kamentrian Pendhidhikan Indonésia
Pratélané musiyum ing Yogyakarta Kutha Yogyakarta lan wewengkon saubengé nduwèn sawatara musiyum sing yimpen paninggalan sajarah lan budaya sarta sumber èlmu kawruh
Sawetara musiyum wigati sing ana antarané:
Prambors Prambors ya iku stasiun radhio kang sasarané kaum mudha Ing Indonésia
Jeneng jangkep Prambors ya iku Prambors Rasisonia singkatan saka "Prambanan, Mendut, Borobudur dan sekitarnya" (Prambors) lan Radhio Siaran Sosial Niaga (Rasisonia)
Wiwitane Prambors iku radhio sing digawé déning saklompok nom-noman sing nembé bisa dirungokake ing sak pérangan panggonan ana Jakarta, ya iku Prambanan, Mendut, Borobudur lan kiwa-tengené
Rikala semono anggotane Prambors ya iku Imran Amir, Mursid, Rustam, Malik Sjafei, Bambang Wahyudi, lan Tri Tunggal
Para anggota mau ngrasa perlu ngewenehi Prambors pemancar radhio
Banjur dhèwèké kabèh ngrakit "transmiter prasaja" lan kabèh ubarampe kang dibutuhake ana ing kamare Bambang Wahyudi
Amerga biyèn durung ana kaset utawa tape, mula yèn muter lagu nganggo piringan ireng
Tahun 1970, pamarintah ngentokake aturan anyar, ngenani radhio ya iku saben radhio kang duwé badan hukum kudu wujudé Perseroan Tebatas (PT) utawa perkumpulan
Prambors netepi aturan iku, saéngga jenenge dadi PT Radhio Prambors Broadcasting Service
Rikala taun 80-an jeneng iku diowahi manèh dadi PT Radhio Prambors
Alon-alon, jebul Prambors wis nduwé komunitas pendengar kang akèh-akèhé cah nom
Lagu-lagu lan materi giyaran uga dipasake marang sing ngrungokake
Wiwit taun 1971 nganti 1978, Prambors uga saya manteb ana ing jurusan cah nom, sing rikala semono durung nduwé saingan
Produk Prambors saya akèh, wiwit saka kaset kompilasi nganti acara off air Lomba Cipta Lagu Remaja (LCLR) kang sukses
Ana ing jaman 80-an, Prambors wiwit ndhandhani awake dhéwé amarga rikala semono wis krasa ana saingan karo stasiun radhio liya
Salah sijining usaha supaya tetep njaga komunitas pendengar ya iku mawa "games"
Kuis kang dikembangake akèh jinisé, karo bebungah kang pas iku lumayan sensasional, upamané mobil
Saliyané kuis, ing mangsa 90-an wiwit ana acara-acara anyar, kaya ta Catatan si Boy, Diary, uga acara off air kaya Tenda Mangkal, Prambors Nite
Komunitas pendengar Prambors saya suwé saya gedhé, mligine disengkuyunh déning pembenahan kualitas audione kang dipindah menyang jalur FM 102.3 ing taun 1987
Amerga ana penataan ulang kabèh frekuensi kang ditokake déning Departemen Perhubungan, wiwit 1 Agustus 2004 Prambors malih frekuensi sing biyene FM 102.3 dadi102.2
nganti saiki, Prambors ana ing 8 kutha ing Indonésia, ya iku: SI JABRIK
Prambors duwé logo kang raket banget karo jeneng Prambors
Logo iku wujudé wajah wong wadon kang rambute kriting, gambar vinyet
Wong-wog ngarani “Si Jabrik”
Pisanane logo Prambors metu mung angger nggawé gambar templek kang tulisané “Prambors”
Ora padha, ora masalah
Nanging rikala Prambors kudu dadi badan usaha, pas iku kepikiran Prambors kudu nduwé logo
Ceritane ana salah sijiné sampul almbum kelompok musik saka Walanda –The Ekseption-kang gambare apik
Gambare kira-kira arep padha karo logo “si Jabrik” saiki.
Supaya ora dikira njiplak tenanan, gambare diowahi sitik
Gambar wong wadon iku digawé ndhingkluk
Sing ngowahi gambar iku ya iku penyiar Prambors, Wimi
Logo “Si Jabrik” wiwit dianggo taun 1969, pas Prambors awujud yayasn
Wong wadon kriting iki saya disenengi, nganti akèh sing niru lan dipasang ana kaca mobil
taun 1980-an, ukurane “Si jabrik” digawé luwih cilik, mung ana ing jero huruf O saka tulisan Prambors, nanging, logo iki tau ilang rikala Prambors manuhaké gambar templek kuning “102.3 Fmania”
Rikala Prambors nggenti logone dadi wujud biru oval ditambahi lis warna ireng, si Jabrik ora dikatutkake
Banjur ing taun 2001, logo si Jabrik metu manèh
Gumregut obahan retro ana Prambors tetep ndadèkaké mawa sing paling apik saka punjul 40 taun kapungkur.
Kerajaan Minanga Karajan Minanga iku Karajan Melayu kang ana ing taun 645
Pawarta ngenani anané karajan iki saka buku "T'ang-Hui-Yao" kang diripta déning Wang p'u ing taun 961 nalika jaman Dinasti Tang, nyritakake keraajn iki ngirimake utusan menyang Cina ing taun 645 kang pisanan
Saliyané iku, dijurung anané Prasasti Kedukan Bukit ing taun 682.
Prasasti Kedukan Bukit Prasasti Kedukan Bukit tinemu déning M
Batenburg ing tanggal 29 November 1920 ing Kampung Kedukan Bukit, Kalurahan 35 Ilir, Palembang, Sumatera Selatan, ing pinggir Kali Tatang kang ngalir menyang Kali Musi
Prasasti iki awujud watu cilik kang ukurane 45 × 80 cm, tinulis kanthi aksara Pallawa, migunakaké basa Melayu Kuna
Saiki prasasti iki wis sinimpen ing Museum Nasional Indonesia kanthi angka D.146.
Untung Surapati Untung Suropati (lair ing Bali, 1660 – tilar donya ing Bangil, Jawa Wétan, 5 Dhésèmber 1706 kanthi yuswa 45/46 taun) ya iku pahlawan nasional Indonésia ing Pulo Jawa
Panjenengané diresmèkaké dadi pahlawan nasional Indonésia adhedasar S.K
106/TK/1975 tanggal 3 November 1975
Untung Suropati, jeneng asliné ora dingertèni
Miturut "Babad Tanah Jawi", asalé dhèwèké saka Bali sing tinemu déning Kapten van Beber, perwira VOC sing ditugasaké ing Makasar
Kaptèn van Beber banjur ngedol karo perwira VOC liya ing Batavia kang asma Moor
Awit duwé batur tukon anyar, pasugihané Moor saya akèh
Bocah cilik iku dianggep duwé kauntungan banjur dijenengi si Untung
Nalika umur 20 taun, dhèwèké dilebokaké kunjara déning Moor amarga wani nikahi anaké kang asma Suzane
Dhèwèké nanging bisa lumayu saka kunjara karo kanca-kancané lan dadi buronan
Taun 1683 Sultan Ageng Tirtayasa ratu Banten dikalahaké déning VOC
Putrané kang aran Pangeran Purbaya minggat ing Gunung Gedhé
Dhèwèké nyerah nanging kudu dipethuk déning perwira VOC pribumi
Kaptèn Ruys (pamimpin bètèng Tanjungpura) kasil nemu Untung lan kanca-kancané
Dhèwèké ditawani makarya dadi wadya VOC tinimbang dadi buronan
Untung banjur mèlu latihan ketentaraan, diwènèhi pangkat letnan, lan ditugasi methuk Pangeran Purbaya
Untung nemoni Pangeran Purbaya amarga arep digawa menyang Tanjungpura
Uga teka prajurit Vaandrig Kuffeler sing ora ngajeni marang Pangeran Purbaya
Untung ora trima banjur ngrusak prajurit Kuffeler ing kali Cikalong, 28 Januari 1684
Pangeran Purbaya tetep nyerah ing Tanjungpura, nanging sisihané kang asma Gusik Kusuma njaluk supaya Untung ngeteraké dhèweké bali menyang Kartasura
Untung banjur dadi buronan VOC manèh
Dhèwèké uga wis tau ngalahaké prajurit Jacob Couper sing tau ngoyak dhèweké ing désa Rajapalah
Nalika ngliwati Cirebon, Untung gelut karo Radèn Surapati anak angkat sultan
Sawisé diadhili, kabukti yèn sing salah Suropati
Suropati banjur diukum mati
Awit kadadéan iku jeneng Surapati diwenehaké Untung déning Sultan Cirebon
Untung alias Suropati teka ing Kartasura ngaterake Radèn Ayu Gusik Kusuma marang bapaké, ya iku Patih Nerangkusuma
Nerangkusuma iku tokoh anti VOC sing sregep ngandhani Amangkurat II supaya mungkiri prajanjèn karo bangsa Walanda
Narangkusuma uga nikahake Gusik lan Suropati
Kapten François Tack (perwira VOC senior sing mèlu ing penumpasan Trunajaya lan Sultan Ageng Tirtayasa) teka ing Kartasura wulan Fèbruari 1686, dhèwèké nangkep Suropati
Amangkurat II sing wis dikandhani Nerangkusuma, ethok-ethok ngrewangi VOC
Paperangan banjur kadadéan ing ngarep karaton
75 wong Walanda tiwas, Kapten Tack uga tiwas ing tangané Untung Suropati
Wadya Walanda sing isih urip padha minggat
Oleh gelar Tumenggung Wiranagara
Amangkurat II yèn polahe dhèwèké, ngapusi VOC kebongkar
Mula dhèwèké ngrestoni Suropati lan Nerangkusuma ngrebut Pasuruan
Ing kana, Sunggajaya, sing banjur minggat menyang Surabaya
Bupati Surabaya sing aran Adipati Jangrana ora mbales ulahé Suropati amarga dhèwèké wis tepung karo Suropati ing Kartasura
Untung Suropati banjur diangkat dadi bupati Pasuruan kang olèh gelar Tumenggung Wiranagara
Taun 1690 Amangkurat II èthok-èthok ngirim prajurit kanggo ngrebut Pasuruan
Nanging gagal amarga kabèh mau mung ethok-ethok kanggo ngapusi VOC
Sakpaninggale Amangkurat II taun 1703, ana kadadéan rebutan takhta Kartasura antarané Amangkurat III karo Pangeran Puger
Taun 1704 Pangeran Puger kanthi pitulungan saka VOC dhèwèké diangkat dadi Pakubuwana I
Taun 1705 Amangkurat III diusir saka Kartasura banjur lumayu ing Pasuruan
September 1706 gabungan prajurit VOC, Kartasura, Madura, lan Surabaya dipanggedhèni Mayor Goovert Knole nyerang Pasuruan
Paperangan ing bètèng Bangil akhire niwasaké Untung Suropati alias Wiranagara tanggal 17 Oktober 1706
Dhèwèké pesen supaya sedane dirahasiakake
Pasarean Suropati digawé rata karo lemah
Perjuangane banjur diterusaké anak-anaké
18 Juni 1707 Herman de Wilde mimpin èkspèdhisi mburu Amangkurat III
Dhèwèké nemu pasareane Suropati lan banjur dibongkar, jinazahe diobong lan awune dibuwang ing sagara.
Aria Wiraraja Aria Wiraraja inggih punika adipati ing Sumenep
Raden Wijaya dumugi Sumenep kanggé kepanggih kaliyan Aria Wiraraja
Raden Wijaya dipunladosi kados déné raja, keiklasan Aria Wiraraja ndadosaken sadaya dhayoh lan Raden Wijaya ngraos trenyuh
Ing pasugatan punika Raden Wijaya ndamel janji yèn samangkè niyatipun nguwasani pulo Jawa saged kaléksanan kaliyan kanggé nedahaken raos panuwunipun, karajan badhé dipunpérang dados kalih, satunggal kegem Wiraraja ingkang satunggal malih kagém Raden Wijaya
Aria Wiraraja maringi piweling supados Raden Wijaya éthok-éthok nyerah kaliyan Prabu Jayakatwang supados saged dipuntampi minangka pengawal ing Kedhiri.
Charles McArthur Ghankay Taylor Charles McArthur Ghankay Taylor kerepé dicekak dadi Charles Taylor (lair ing Arthington, Libéria tanggal 28 Januari 1948) iku sawijining pulitikus Liberia sing naté njabat dadi présidhèn Libéria sing kaping 22
Dhèwèké njabat saka tanggal 2 Agustus 1997 nganti munduré tanggal 11 Agustus 2003
Charles Taylor ditudhuh nglakoni kadurjanan marang kamanungsan nalika mangsa jabatané
Banjur ing Den Haag, tanggal 30 Mèi 2012 dhèwèké divonis hukuman 50 taun kunjara amarga perané nalika Perang sadulur Sierra Leone
Ing Oktober 2021, Charles Taylor, dihukum penjara 50 taun amarga kejahatan marang manungsa ing 2012 amarga perane nalika perang sipil ing Sierra Leone, ngajokake keluhan marang Liberia amarga "ora mbayar pensiun"
Keluhan iki diajukake menyang Pengadilan Kehakiman Komunitas Ekonomi Negara Afrika Barat (ECOWAS).
Charles Taylor Charles Taylor tegesé bisa: Liya-liyané
Kharkiv Kharkiv (Ukraina: Харків, pocapané [ˈxɑrkiw]) utawa Kharkov (Ruslan: Ха́рьков; pocapané [ˈxarʲkəf]) iku siji kutha ing sisih lor-wétan Ukraina, cedhak karo pawatesan Ruslan
Kutha sing gedhé dhéwé nomer loro ing Ukraina iki sing ndunungi kurang luwih 1,5 yuta jiwa.
Pasinaonan Pasinaonan yaiku saben owahing tindak-tanduk kang relatif permanen lan kedadeyan minangka asil saka pengalaman
Pangertèn sadurungé ngandarake manawa sawijining manungsa bisa deleng pangowahan kang wis kalakon nanging dudu pasinanonan iku dhéwé
Konsep mau yaiku teoretis, mula ora kanthi langsung bisa diamati: Pasinaonan ing donyaning pendhidhikan
Pasinaonan yaiku prosès interaksi paserta dhidhik kanthi dwija lan sumber sinau ing sawijining lingkungan sinau
Pasinaonan minangka pitulung kang diwènèhi déning dwija supaya bisa kalakon prosès pikolehan ngèlmu lan kawruh, panguasan kaprigelan lan tabiat, sarta pambentukan sikap lan kapercayan marang peserta dhidhik
Utawa kanthi tembung béda, pasinaoanan yaiku prosès kanggo nulungi paserta dhidhik supaya bisa sinau kanthi apik
Pasinaonan uga duwé pangerten kang mèmper karo pamulangan, nanging sejatine duwé konotasi kang béda
Ing konteks pendhidhikan, dwija mulang supaya paserta dhidhik bisa sinau lan ngwasani isi wulangan nganti bisa nggaayuh sawijining objektif kang ditemtokake (aspek kognitif), uga bisa mranawani pangowahan tindak-tanduk (aspek afektif), sarta katrampilan (aspek psikomotor) sawijining paserta dhidhik, nanging prosès pamulangan iki mènèhi kesan mung minangka pagaweyan sapihak, yaiku pagaweyan dwija baé
Déné pasinaonan nyiratake anané interaksi antarané dwija karo paserta dhidhik.
Kahanan biotik Kaanan biotik kapérang dadi tataran-tataran makluk hidup; ya iku, wujud populasi, komunitas, lan ékosistem
Kabèh iku manunggal kang mbentuk sawijiné sistem
Individu Makluk hidup siji utawa dhéwé karan individu
Umpamane, sawijining warak, manuk, lan manungsa
Populasi Kumpulan makluk hidup kang padha jinisé disebat populasi
Komunitas Kumpulan manéka populasi kang urip ing sawijiné laladan lan wanci tartamtu karan komunitas.
Rok Rok iku sandhangan wong wadon dianggo nutupi awak wiwit bangkèkan nganti sikil
Rok béda karo clana amarga ora duwé sisih kiwa lan tengen nanging langsung dadi siji.
Polandball Polandball, uga ditepungi mawa jeneng countryball, iku siji "internet meme" sing digawé siji naraguna internèt lan asalé saka forum /int/ saka situs wèb Jerman Krautchan.net ing paruh kapindho taun 2009
Manifèstasi internet meme iki bisa ditemoni minangka komik-komik "online"
Ing komik-komik iki, nagara-nagara disajèkaké minangka paraga awujud bunder-bunder sing komunikasi nganggo basa Inggris sing ala
Komik-komik iki ngenyèk stéréotip nagara-nagara iki lan gayutan internasional
Gaya nggambar komik iki bisa diarani "Polandball" (sanadyan Polen ora dadi paraga komik iki) utawa "countryball".
Legawa Miturut Soedjaerwo,Legawa iku tembung saking basa Jawa sing uga dianggo ing basa Indonesia
Legawa andhuweni teges lila utawa eklas
tembung iki nggambaraké sikap batin kang eklas, lila, ora kagubel ing rasa owel utawa gela.
déné miturut tegesé saka jeneng aran, Legawa racaké digunaake kanggé jeneng bocah lanang
Legawa andhuweni teges tulus lan uga eklas.
Pasisir Pasir Kencana Pasisir Pasir Kencana iku salah sawijiné pasisir kang dumunung ing Pekalongan
Ing Pekalongan uga kerep diarani Ngebom
Ing pasisir iki bisa mubeng-mubeng migunakaké prau
Ing kono uga ana kebon kéwan lan "sea world"